09be2ab5cd33dc43684b537060ba4846

Ako muž prijeti ženi da će je razvesti ako ne učini neke zabranjene stvari, šta ona da radi?


* 
* 
* 
* 
* 
* 
* 

 
Ako muž prijeti ženi da će je razvesti ako ne učini neke zabranjene stvari, šta ona da radi?
pitajucene.com
2021.39

Hvala pripada Allahu.  

Treba napomenuti da nema pokornosti ni jednom stvorenju u nepokornosti Stvoritelju, kao što je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Pokornost je samo u dobru (dozvoljenom op . pre.).” ***[Haram](https://pitajucene.com/search/haram/questions/ "Pretraži pitanja o haramu")*** ne podpada pod ono što je dobro, štoviše, to je zlo djelo. Pa, ako muž prijeti ženi da će je razvesti, ona mu treba objasniti i treba ga upozoriti da je to haram i da to nije dozvoljeno, za to treba navesti i dokaz. Onaj koji pita nije naveo koji je to haram i o kojem se stepenu zabrane radi. Trebala bi nam objasniti o čemu se radi da bi mogli odgovoriti preciznije. Ali osnova je da to ne treba činiti i da nema pokornosti stvorenju u nepokornosti Stvoritelju.  

Ova žena treba odbiti da uradi haram, jer pokornost Allahu je preča od pokornosti mužu. Treba ustrajati u tome i nadati se nagradi, okrenuti se Allahu i moliti Ga da odvrati njenog muža od takvih djela. Jer ***[dova](https://pitajucene.com/search/dova/questions/ "Pretraži pitanja o dovama")*** je moćno oružje, a Allah neće odbiti onoga ko od Njega traži.  

Štoviše, ona mu može kupiti neke kasete ili knjige, i potražiti pomoć – nakon Allaha – od svoje rodbine, ili od nekih učenijih ljudi u svome gradu, kao imam u džamiji itd; da savjetuju njenog muža i da ga podsjete na Allaha, i da ga ohrabre time što će mu reći da ko god ostavi nešto radi Allaha, Allah će mu to zamijeniti nečim boljim.  

**Odgovorio:** Šejh Dr. ***[Halid el-Mušejkih](https://pitajucene.com/search/Halid+el-Mu%C5%A1ejkih/answers/ "Pretraži odgovore od šejh Halid el-Mušejkih")***  

**Izvor:** http://islamqa.info/en/11872  

Preveo Redžo Muratović – [http://islam-pitanja-i-odgovori.blogspot.com](https://islam-pitanja-i-odgovori.blogspot.com)


